সর্বদল বৈঠক শেষ, কী সিদ্ধান্ত কেন্দ্রের? কী জানালেন রাহুল?

ওয়েবডেস্ক: জম্মু কাশ্মীরের (Jammu kashmir) নৃশংস হত্যাকাণ্ড ২৬ জন নিরীহ পর্যটকের প্রাণ কেড়ে নিয়েছে। যাঁরা শুধু ভূস্বর্গের সৌন্দর্য্য উপভোগ করতে গিয়েছিল। মঙ্গলবারের ঘটনায় গোটা দেশ একদিকে শোকস্তব্ধ অন্যদিকে এই হিংসার জবাব দিতে রাগে ফুঁসছে।

পাকিস্তানের (Pakistan) বিরুদ্ধে যেকোনও মুহূর্তে এয়ার স্ট্রাইক করতে পারে ভারত, সেই রকমই বার্তা দিয়েছে কেন্দ্র সরকার। একের পর এক বৈঠক করে চলেছে দিল্লি সরকার। বৃহস্পতিবার ২০ টি দেশের প্রতিনিধিদের নিয়ে বৈঠক হয়েছে। সেখানে তাৎপর্যপূর্ণভাবে বৈঠকে উপস্থিত থেকেছে চিন ও কানাডার কূটনীতিকরাও। এই পরিস্থিতিতে কেন্দ্র সরকারকে পূর্ণ সমর্থন জানালেন বিরোধীরাও।

আরও পড়ুন- পাকিস্তানকে জবাব দিতে তৈরি ভারত, বিশ্বের কূটনীতিকদের নিয়ে বৈঠক, উপস্থিত চিন ও কানাডাও

সর্বদলীয় বৈঠক (All-party meeting) থেকেই রাহুল গান্ধী (Rahul Gandhi) জানিয়ে দিয়েছেন, যা অ্যাকশন নেওয়ার নিন, আমরা সমর্থন করব। সর্বদল বৈঠকের আগে থেকেই কংগ্রেস ওয়ার্কিং কমিটি বৈঠক বসেছিল। সেই বৈঠক থেকে পাকিস্তানের বিরুদ্ধে কড়া পদক্ষেপের দাবি জানিয়ে দেওয়া হয়। পরে কংগ্রেস সভাপতি মল্লিকার্জুন খাড়গে (Congress President Mallikarjun Kharge) বলেন, আমরা চাই কাশ্মীরে যত শীঘ্র সম্ভব শান্তি ফিরে আসুক। পাশাপাশি তিনি জানান, শুক্রবার রাহুল গান্ধী অনন্তনাগে যাবেন, যেখানে অনন্তনাগ হাসপাতালে আহতদের সঙ্গে সাক্ষাৎ করবেন তিনি।

সংসদ বিষয়ক মন্ত্রী কিরেন রিজিজু জানান, কেন্দ্রীয় গোয়েন্দা বিভাগ ও সরকারের শীর্ষ আধিকারিকরা সংসদে হামলা বিষয়টি নিয়ে সংসদ সদস্যদের বিস্তারিত জানিয়েছেন। কোথায় গাফিলতি, কোথায় ত্রুটি সেই বিষয়টি জানানো হয়েছে। গোটা দেশ এই সময় একজোট হয়েছে।

পাশাপাশি তৃণমূল কংগ্রেসের সাংসদ সুদীপ বন্দ্যোপাধ্যায় জানিয়ে দিয়েছেন, দেশের এই কঠিন পরিস্থিতিতে তৃণমূল কেন্দ্রের পাশে আছে। এখন সন্ত্রাসবাদের বিরুদ্ধে দেশের জন্য ঐক্যবদ্ধভাবে লড়াই করার সময়। প্রধানমন্ত্রীর সঙ্গে দেখা করারও আবেদন জানিয়েছেন তারা।

দেখুন আর খবর-